AIŠKINAMASIS RAŠTAS
DĖL SAVIVALDYBĖS BŪSTO PARDAVIMO
2026 m. spalio 7 d.
Panevėžys
	
1. Sprendimo projekto tikslai ir uždaviniai: 
	 Teikiamas sprendimo projektas dėl nuomojamo savivaldybės būsto pardavimo rinkos kaina asmeniui, turinčiam teisę jį pirkti pagal Lietuvos Respublikos valstybės paramos būstui įsigyti ar išsinuomoti įstatymą (toliau – Įstatymas). 
	2. Siūlomos teisinio reguliavimo nuostatos, laukiami rezultatai: 
Savivaldybės taryba, vadovaudamasi įstatymais, įgyvendina Savivaldybei nuosavybės teise priklausančio turto savininko funkcijas.
	2026 m. liepos 20 d. gautas (asmens duomenys neskelbiami), nuomojančio Savivaldybei nuosavybės teise priklausantį būstą adresu Staniūnų g. 70-38, Panevėžyje, prašymas dėl leidimo pirkti gyvenamąsias patalpas (toliau – Prašymas). Būstas įtrauktas į Parduodamų savivaldybės būstų ir pagalbinio ūkio paskirties pastatų sąrašą, patvirtintą Savivaldybės tarybos 2024 m. gruodžio 27 d. sprendimu Nr. 1-542 „Dėl savivaldybės tarybos 2019 m. gegužės 30 d. sprendimo Nr. 1-188 „Dėl parduodamų savivaldybės būstų ir pagalbinio ūkio paskirties pastatų sąrašo patvirtinimo ir savivaldybės tarybos 2018 m. sausio 25 d. sprendimo Nr. 1-16 pripažinimo netekusiu galios“ pakeitimo“. Būstas 2008-02-11 išnuomotas socialinio būsto sąlygomis. Nuomos sutarties sąlygos buvo pakeistos vadovaujantis Tarybos 2017-05-25 sprendimu Nr. 1-209, kaip asmeniui, atitinkančiam Įstatymo 20 straipsnio 6 dalį (Suvestinė redakcija nuo 2017-01-25 iki 2019-08-31). 
	Savivaldybės būsto nuomos sutartis buvo sudaryta 2017-06-01. Prašymą pateikęs nuomininkas atitinka Įstatymo 25 straipsnio 2 dalies 5 punkte patvirtintas sąlygas – už rinkos kainą, apskaičiuotą pagal Lietuvos Respublikos turto ir verslo vertinimo pagrindų įstatymą, Civiliniame kodekse nustatyta tvarka įvertinus parduodamo objekto vertę pakeitusias nuomininko investicijas, gali būti parduodami šie savivaldybei nuosavybės teise priklausantys būstai ir pagalbinio ūkio paskirties pastatai ir jų dalys: „savivaldybės būstai, kurie nuomojami ne socialinio būsto nuomos sąlygomis ir kuriuose nuomininkai yra išgyvenę ne trumpiau kaip 5 metus nuo būsto nuomos sutarties sudarymo dienos, neatsižvelgiant į taikytas būsto nuomos sąlygas“. 
	 Vadovaujantis Įstatymu, kitais galiojančiais teisės aktais ir atsižvelgiant į nuomininko Prašymą bei darbo grupės savivaldybės būstams parduoti posėdžio protokolą, parengtas sprendimo projektas dėl buto pardavimo rinkos kaina. 
Šiuo sprendimu siekiama įgyvendinti Įstatymo nuostatas ir priimti sprendimą dėl Savivaldybės būsto nuomininko Prašymo. Gautos lėšos už parduotą Savivaldybės būstą bus panaudotos socialinio būsto fondo plėtrai.
3. Lėšų poreikis ir šaltiniai: 
	Nenumatoma.
4. Sprendimui priimti reikalingi pagrindimai, skaičiavimai ar paaiškinimai: 
	Pagal UAB „Ober-haus“ turto vertės nustatymo pažymą, vertinimo data 2026 m. rugsėjo 3 d., būstas Staniūnų g. 70-38, Panevėžys (buto bendras plotas – 38,67 kv. m., su bendro naudojimo patalpomis 7,39 kv. m), įvertintas 30 000,00 Eur (trisdešimt tūkstančių eurų). Turto vertė apskaičiuota lyginamuoju metodu. Panašaus turto kainos svyruoja nuo 28 000,00 Eur (34,52 kv. m.) iki 35 000,00 Eur (34,91 kv. m.). Savivaldybės būstas yra 1973 m. statybos, pastato tipas – plytų, šildymas – centrinis. Su paskaičiuota kaina nuomininkas supažindintas ir sutinka. 
	5. Kieno iniciatyva parengtas sprendimo projektas: 
Sprendimo projektą parengė Turto valdymo skyrius pagal nuomininko Prašymą ir darbo grupės savivaldybės būstams parduoti posėdžio protokolą.
Turto valdymo skyriaus vyr. specialistė           	                    Simona Markevičė
